CELEX: 32022D0549
Language: fi
Date: 2022-03-17 00:00:00
Title: Neuvoston päätös (EU) 2022/549, annettu 17 päivänä maaliskuuta 2022, elohopeaa koskevan Minamatan yleissopimuksen osapuolten konferenssin neljännen kokouksen toisessa osassa Euroopan unionin puolesta otettavasta kannasta kyseisen yleissopimuksen liitteiden A ja B muuttamista koskevan päätöksen hyväksymiseen

6.4.2022   
               
               
                  FI
               
               
                  Euroopan unionin virallinen lehti
               
               
                  L 107/78
               
            
         NEUVOSTON PÄÄTÖS (EU) 2022/549,
         annettu 17 päivänä maaliskuuta 2022,
         elohopeaa koskevan Minamatan yleissopimuksen osapuolten konferenssin neljännen kokouksen toisessa osassa Euroopan unionin puolesta otettavasta kannasta kyseisen yleissopimuksen liitteiden A ja B muuttamista koskevan päätöksen hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki elohopeaa koskevan Minamatan yleissopimuksen, jäljempänä 'yleissopimus', neuvoston päätöksellä (EU) 2017/939 (1), ja se tuli voimaan 16 päivänä elokuuta 2017.
                  
               
                     (2)
                  
                  
                     Yleissopimuksen osapuolten konferenssin ensimmäisessä kokouksessaan hyväksymän, työjärjestystä koskevan päätöksen MC-1/1 mukaisesti yleissopimuksen osapuolten, jäljempänä 'osapuolet', olisi pyrittävä kaikin tavoin siihen, että kaikista tärkeistä asioista sovitaan yksimielisesti.
                  
               
                     (3)
                  
                  
                     Yleissopimuksen 4 artiklan 8 kohdan ja 5 artiklan 10 kohdan mukaisesti osapuolten konferenssin olisi 16 päivään elokuuta 2022 mennessä tarkasteltava uudestaan yleissopimuksen liitteitä A ja B, ja se voi harkita muutoksia kyseisiin liitteisiin, ottaen huomioon osapuolten yleissopimuksen 4 artiklan 7 kohdan ja 5 artiklan 9 kohdan nojalla tekemät ehdotukset, yleissopimuksen sihteeristön yleissopimuksen 4 artiklan 4 kohdan ja 5 artiklan 4 kohdan nojalla saataville antamat tiedot sekä osapuolten saatavilla olevat elohopeattomat vaihtoehdot, jotka ovat teknisesti ja taloudellisesti toteuttamiskelpoisia, ympäristöön ja ihmisten terveyteen kohdistuvat riskit ja hyödyt huomioon ottaen.
                  
               
                     (4)
                  
                  
                     Unioni toimitti 30 päivänä huhtikuuta 2021 yleissopimuksen sihteeristölle ehdotuksen yleissopimuksen liitteiden A ja B muuttamisesta kyseisen yleissopimuksen 4 artiklan 7 kohdan ja 5 artiklan 9 kohdan mukaisesti (2). Yleissopimuksen liitettä A muuttavalla unionin ehdotuksella pyritään laajentamaan liitteen A soveltamisalaa uusiin lisättyä elohopeaa sisältäviin tuotteisiin, ja se sisältää näitä tuotteita koskevat käytöstä luopumisen määräajat tai elohopeaa sääntelevät toimenpiteet. Yleissopimuksen liitettä B muuttavalla unionin ehdotuksella pyritään vahvistamaan käytöstä luopumisen määräaika, joka koskee polyuretaanin tuotantoa, jossa käytetään elohopeaa sisältäviä katalyyttejä.
                  
               
                     (5)
                  
                  
                     Myös Afrikan alue sekä Kanada ja Sveitsi yhdessä ovat toimittaneet yleissopimuksen liitteen A muuttamista koskevia ehdotuksia yleissopimuksen 4 artiklan 7 kohdan mukaisesti.
                  
               
                     (6)
                  
                  
                     Osapuolten konferenssin olisi tarkasteltava neljännen kokouksensa toisessa osassa ainoastaan osapuolten yleissopimuksen 4 artiklan 7 kohdan ja 5 artiklan 9 kohdan mukaisesti yleissopimuksen liitteisiin A ja B ehdottamia muutoksia.
                  
               
                     (7)
                  
                  
                     Unionin olisi puollettava yleissopimuksen liitteisiin A ja B ehdotettuja muutoksia siltä osin kuin ne olisivat yhdenmukaisia unionin ehdotusten tai unionin säännöstön kanssa.
                  
               
                     (8)
                  
                  
                     Unionin olisi myös puollettava yleissopimuksen liitteeseen A ehdotettuja muutoksia, jotka koskevat lisättyä elohopeaa sisältäviä tuotteita, siltä osin kuin ne koskevat sellaisten lisättyä elohopeaa sisältävien tuotteiden, joita ei säännellä unionin lainsäädännöllä eikä valmisteta unionissa, käytöstä poistamista. Unionin olisi myös puollettava yleissopimuksen liitteeseen A tehtäviä muutoksia, joita tarkoitetaan Afrikan alueen ehdotuksessa, siltä osin kuin ne koskevat sähkö- ja elektroniikkalaitteissa käytettyjä pienloistelamppuja, lineaarisia kolmihuippuloisteainelamppuja, kylmäkatodiloisteputkia ja ulkoelektrodiloisteputkia, joiden osalta elohopean käyttöä koskevien poikkeusten uusimista koskevat hakemukset on hylätty, Euroopan parlamentin ja neuvoston direktiivin 2011/65/EU (3) mukaisesti.
                  
               
                     (9)
                  
                  
                     Osapuolten konferenssin neljännen kokouksen toisessa osassa, joka pidetään 21–25 päivänä maaliskuuta 2022, osapuolet harkitsevat yleissopimuksen liitteiden A ja B muuttamista koskevan päätöksen hyväksymistä.
                  
               
                     (10)
                  
                  
                     On aiheellista määrittää kanta, joka otetaan unionin puolesta osapuolten konferenssin neljännen kokouksen toisessa osassa, sillä jos ehdotettu päätös hyväksytään, sillä on oikeudellisia vaikutuksia, koska osapuolten on toteutettava toimenpiteitä sen panemiseksi täytäntöön kansallisella tai alueellisella tasolla tai molemmilla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Yleissopimuksen osapuolten konferenssin neljännen kokouksen toisessa osassa unionin puolesta otettava kanta on puoltaa yleissopimuksen liitteiden A ja B muuttamista koskevan sellaisen päätöksen hyväksymistä, joka
            
                        —
                     
                     
                        on yhdenmukainen yleissopimuksen sihteeristölle 30 päivänä huhtikuuta 2021 yleissopimuksen 4 artiklan 7 kohdan ja 5 artiklan 9 kohdan mukaisesti toimitetun unionin ehdotuksen kanssa, tai
                     
                  
                        —
                     
                     
                        on yhdenmukainen unionin säännöstön kanssa, tai
                     
                  
                        —
                     
                     
                        koskee sellaisten lisättyä elohopeaa sisältävien tuotteiden käytöstä poistamista, joita ei säännellä unionin lainsäädännöllä eikä valmisteta unionissa, tai
                     
                  
                        —
                     
                     
                        koskee sellaisia elohopeaa sisältävien lamppujen luokkia, joita Afrikan alue tarkoittaa yleissopimuksen 4 artiklan 7 kohdan mukaisesti tekemässään ehdotuksessa ja joiden osalta elohopean käyttöä koskevien poikkeusten uusimista koskevat hakemukset on hylätty, direktiivin 2011/65/EU mukaisesti.
                     
                  
         
            2 artikla
            Unionin edustajat voivat jäsenvaltioita kuullen sopia 1 artiklassa tarkoitetun kannan tarkentamisesta yleissopimuksen osapuolten konferenssin neljännen kokouksen toisessa osassa tapahtuvan kehityksen valossa paikalla tapahtuvien koordinointikokousten aikana ilman neuvoston uutta päätöstä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 17 päivänä maaliskuuta 2022.
            
               
                  Neuvoston puolesta
               
               
                  Puheenjohtaja
               
               B. POMPILI
            
         
         
            (1)  Neuvoston päätös (EU) 2017/939, annettu 11 päivänä toukokuuta 2017, elohopeaa koskevan Minamatan yleissopimuksen tekemisestä Euroopan unionin puolesta (EUVL L 142, 2.6.2017, s. 4).
         
            (2)  Neuvoston päätös (EU) 2021/727, annettu 29 päivänä huhtikuuta 2021, ehdotusten antamisesta Euroopan unionin puolesta elohopeaa koskevan Minamatan yleissopimuksen liitteiden A ja B muuttamiseksi siltä osin kuin on kyse lisättyä elohopeaa sisältävistä tuotteista ja elohopeaa tai elohopeayhdisteitä sisältävistä valmistusprosesseista (EUVL L 155, 5.5.2021, s. 23).
         
            (3)  Euroopan parlamentin ja neuvoston direktiivi 2011/65/EU, annettu 8 päivänä kesäkuuta 2011, tiettyjen vaarallisten aineiden käytön rajoittamisesta sähkö- ja elektroniikkalaitteissa (EUVL L 174, 1.7.2011, s. 88).